**Flegmona spoljašnjeg uva** (lat. *rhlegmone auris externae*) je zarazno gnojno zapaljenje, izazvano piogenim bakterijama.

Etiopatogeneza
--------------

Za razliku od apscesa koji su zapaljenjski procesi relativno dobro ograničeni, piogenom membranom (koja se sastoji od leukocita, granulacionog tkiva i fibroblastičnih elemenata), koja sprečava da gnoj „probije" u okolne međućelijske prostore, flegmonozno zapaljenje ima sposobnost ekspanzije i prodire preko perifokalnog edema u okolinu šireći se uz pomoć bakterijskih fermenata, hijaluronidaze i fibrinolizira u okolne međućelijske prostore.

Kako su flegmonozna zapaljenja procesi difuzne prirode koja organizam nije u stanju da svojim odbrambenim snagama ograniči kao kod apscesa, bolest se širi u razne delove tela pa i na spoljašnje uvo.

Prouzrokovači flegmone su;

Hemolitične streptokoke
Među streptokokama (lat. *Streptococcus pyogenes, Streptococcus agalactiae*), najznačajniji uzročnik flegmone je *β -hemolitički streptokok grupe A*, koji se karakteriše difuznim, ubrzanim širenjem infekcije kroz međućelijske prostore uz pomoć bakterijskog enzima hijaluronidaze koji on proizvodi u organizmu, i uz čiju pomoć „probija" ćelijske komponente, koje bi inače zadržale i lokalizovale upalu .

Manje česti uzročnici su streptokoke grupe B npr.(lat. *Streptococcus agalactiae*) koje kod starijih pacijenata sa dijabetesom mogu izazvati flegmonu.

Stafilokoke
Flegmona izazvana stafilokokama (lat. *Staphylococcus aureus*) je uglavnom lokalizovana na manjim područjima, i obično se javlja kod otvorenih rana na koži ili u apscesima. Od nedavno, meticilin-rezistentni S. aureus (poznatiji kao MRSA) je postao sve češći uzročnik flegmona kod pacijenata u bolničkim uslovama ili staračkim domovima. Na flegmonu uzrokovanu MRSA bakterijom treba uvek posumljati; kada je flegmona nastala u bolničkim ustanovama, ako se ponavlja kod istog pacijenta ili ako ne reaguje na monoterapiju antibioticima.

Gram negative bakterije
Hemofilus influence (lat. *Haemophilus influenzae*) može izazvati flegmonu kod dece,, a pseudomonas (lat. *Pseudomonas aeruginosa*) kod pacijenata sa dijabetesom ili neutropenijom.

Povrede nastale u toku potapanja tela u vodu (npr za vreme boravka u banjskim lečilištima) mogu imati za posledicu pojavu flegmone, koju u svežoj vodi izazva bakterija (lat. *Aeromonas hydrophila*)   a u toploj slanoj vodi, u umerenim klimatskim uslovima u najvećem delu sveta (lat. *Vibrio vulnificus*) u retkim slučajevima nekrotizirajući fasciitis .

Anaerobne bakterije
Pasturela lat. *Pasteurella multocida* iz pljuvačke mačke, i lat. *Capnocytophaga sp* iz pljuvačke psa, nakon ujeda čoveka za uvo mogu da dovedu do nastanka flegmone.

U osnovi poremećaja i kod apscesa i kod flegmone uzročnici bolesti su isti. Samo što na nastajanje flegmone znatan uticaj imaju faktori rizika kao što su; imunodeficijencija ili smanjenje odbrambenih snaga organizma, i opšta oboljenja kao što su; dijabetes, hronična oboljenja bubrega, ciroza jetre, tumori, bolesti krvi, hipoproteinemija, teška trauma...

Sigurno je da na nastanak i tok flegmone utiču brojni faktori; ulazno mesto, izvor zaraze, način infekcije (put prenošenja), broj vrsta i virulencija prouzrokovača (patogena), predispozicija (trenutno stanje organizma i hronične bolesti) itd.

U faktore rizika za pojavu flegmone, spadaju i; oštećenja kože (npr. povrede (rane), ulceracije (čirevi), gljivične infekcije i druge kožne bolesti koje narušavaju zaštitnu ulogu kože), koja su uobičajena kod bolesnika sa hroničnom venskom insuficijencijom ili limfedemom. Ožiljci koji nastaju na venama u toku plasmana venskih katetera, ili nakon drugih intervencija na krvnim sudovima u vaskularno hirurgiji pogodne su lokacije za pojavu rekurentne flegmone, posebno ako prisutna infekcija kože.

U tkivu koje je zahvaćeno flegmonoznim zapaljenjem, pored hiperemije i leukocitarne infiltracije, dolazi do stvaranja mnogobrojnih tromboza sitnih krvnih sudova i obrazovanja mnogobrojnih mikro apscesa, što sve dovodi do dalje nekroze tkiva i razvoja gangrene. Ukoliko je došlo do gangrene tkiva, zahvaćeni deo je crne boje i može se lako odstraniti hirurškim instrumentima.

Napomene
--------

Izvori
------

1. ↑  „*MKB10—H60.1, Bolesti uva i mastoidnog nastavka*". Arhivirano iz originala na datum 03. 05. 2016. Pristupljeno 13. 01. 2017.
2. ↑  Lalević-Vasić B, Medenica Lj, Nikolić M. *Dermatovenerologija sa dermatovenerološkom propedevtikom*, Savremena administracija, Beograd, 2008.
3. ↑  {en}} Zartash Zafar Khan, *Streptococcus Group A Infections*. WebMD, Pristupljeno 14/04/2012
4. ↑  () Thomas E Herchline. *Streptococcus Group B Infections*, WebMD, Pristupljeno 14/04/2012
5. ↑  () Robert W Tolan , *Staphylococcus Aureus Infection*  WebMD, Pristupljeno 14/04/2012
6. ↑  () Christian J Woods, *Haemophilus Influenzae Infections* WebMD, Pristupljeno 14/04/2012
7. 1 2  () J. Michael Janda, Sharon L. Abbott, *The Genus Aeromonas: Taxonomy, Pathogenicity, and Infection.* doi: 10.1128/​CMR.00039-09 Clin. Microbiol. Rev. January 2010 vol. 23 no. 1 35-73 Abstract, Pristupljeno 14/04/2012
8. ↑  () Robert A Schwartz, Vibrio Vulnificus Infection. WebMD, Pristupljeno 14/04/2012

| * p
* r
* u
Bolesti uva i mastoidnog nastavka (H60–H99, 380–389) |
| --- |
| Spoljašnje uvo | 
* **Zapaljenje spoljašnjeg uva**:
* Zagnoj spoljašnjeg uva
* Flegmona spoljašnjeg uva
* Holesteatom spoljašnjeg uva
* Perihondritis spoljašnjeg uva
* Otomikoza
* Cerumen
* Ekcem spoljašnjeg uva
* Specifična zapaljenja spoljašnjeg uva

 |
| Srednje uvo i Mastodni nastavak | 
* **Zapaljenje srednjeg uva**
* Perforacija bubne opne
* Timpanoskleroza

* Mastoiditis
* Holesteatom srednjeg uva
* Petrozitis
* Gradenigov sindrom

 |
| Unutrašnje uvo icentralni putevi | 

|  |  |
| --- | --- |
| Bolesti položaja | 
* Vrtoglavica/Bolest kretanja
	+ Menijerova bolest
	+ BPPV
	+ Labirintitis)
	+ Perilimfatična fistula
* Centralni vertigo (Centralni pozicioni nistagmus)

 |
| Sluh | 

|  |  |
| --- | --- |
| Oštećenje sluha | 
* Konduktivna nagluvost
	+ Otoskleroza
	+ Dehiscendžija gornjeg kanala
* Senzoneuralna nagluvost
	+ Prezbiakuzija
	+ Koritikalna nagluvost
* Nonsyndromic deafness

 |
| Preterani odgovor | 
* Tinitus
* Hiperakuzija / Fonofobija

 |
| Gluvonemost | 
* Wolfram-ov sindrom
* Usher-ov sindrom

 |
| Ostalo | 
* Poremećaj obrade slušnih signala
* Prostorni gubitak sluha

 |

 |

 |

1. ↑  Aeromonas se zadnjih decenija pokazao kao značajan uzrok infekcija povezanih sa prirodnim nepogodama (uraganima, cunamijima i zemljotresima)